







ANEXA NR.1 









la H.C.L. _____ din ____________

 Criterii cadru de acces la Programul naţional privind sprijinirea construirii de locuinţe proprietate personală precum şi categoriile de persoane care pot beneficia de subvenţie,

program aprobat prin OUG nr.51/2006 
I. CATEGORII  DE PERSOANE CARE POT BENEFICIA DE SUBVENŢIA PREVĂZUTĂ DE O.U.G. NR.51/2006

  a) tineri casatoriti care la data contractării locuinţei au fiecare varsta de pana la 35 de ani;

    b) persoane sau familii rămase fără adapost în urma avarierii grave sau distrugerii locuinţelor proprii, datorită unor calamitati naturale sau unor dezastre ori accidente de care nu se fac vinovaţi;

    c) persoane şi familii evacuate din locuinţe situate în construcţii expuse unui risc major, cum ar fi alunecarile de teren, seismele, inundatiile;

    d) persoane sau familii evacuate şi chiriaşii din locuinţe ce fac obiectul unor legi de restituire către foştii proprietari a imobilelor trecute în proprietatea statului.

II CRITERII RESTRICTIVE DE ACCES LA PROGRAMUL PRIVIND SPRIJINIREA CONSTRUIRII DE LOCUINŢE PROPRIETATE PERSOANALĂ 
Categoriile de persoane prevăzute la Cap. I  pot beneficia de subvenţia prevăzută de O.U.G. nr.51/2006 o singură dată şi doar persoanele care au contractat credite ipotecare pentru construirea unei locuinţe dacă întrunesc în mod cumulativ următoarele condiţii:

a) titularul contractului de construire a locuinţei, respectiv membrii familiei acestuia - soţ/şotie şi/sau copii aflaţi în întreţinerea acestuia, nu au deţinut şi nu deţin o locuinţa în proprietate şi nu au primit sprijin de la bugetul de stat sub forma de subvenţii pentru o alta locuinţa;

    
b) este prima locuinta pe care o construiesc prin credit ipotecar;

    
c) deţin un drept real asupra terenului pe care se realizează construcţia;

    
d) construcţia locuinţei se realizează prin antreprenori specializaţi.

    NOTĂ: Sunt exceptate de la îndeplinirea condiţiilor prevăzute la lit. a) şi b) categoriile de persoane prevăzute la Cap. I lit. b) şi c), numai în cazul când titularul contractului de construire a locuinţei, respectiv membrii familiei acestuia - soţ/sotie şi/sau copii aflaţi în întreţinerea acestuia, nu deţin în proprietate o alta locuinta decât cea afectată în urma unor calamitati naturale sau a unor dezastre ori accidente de care nu se fac vinovaţi, respectiv decât cea din care sunt evacuati.

